易舒誥

易舒誥，字欽之，号西泉，又号浯池，湖廣長沙府攸縣人，站籍，治《易經》，明朝政治人物。

 生平 
弘治十一年（1498年）戊午科湖廣鄉試第四十七名。弘治十八年（1505年）乙丑科會試第八十二名，登進士第三甲第一百五十一名進士。选翰林院庶吉士。正德三年（1509年），任翰林院检讨，修纂《明实录》。因忤逆刘瑾和權臣焦芳，调户部主事。次年，劉瑾敗，官复原职。请终养获准，乡居14年。嘉靖朝屡召不起。严嵩《鈐山堂集·翰林院檢討易君墓志銘》：君長沙攸縣人，易氏諱舒誥，字欽之。弘治乙丑進士，選為翰林庶吉士，三年授國史檢討。君始業進士，不工為古文辭，既入翰林，始盡棄其前所學，慨然慕古人所為，而力追之。取左氏先秦西漢之書，晝誦夜思，鈎玄致隱，沈浸酣郁，久之，於文大有得也，為詩妙悟超詣，上逼晉唐，而書體尤工，由是名譽暴耀振發聞，海內儕輩屈伏莫與之京矣，蓋君所自力者如此。為檢討逾年，以忤逆瑾意調南京戶部主事，瑾誅乃復為檢討，謁告歸省念二親年高，留侍不忍去，臥家十有四年，絕意榮利，隱操沉靖，台臣部使交章薦之，既而居親之喪，將釋服，人以謂君自是可出而仕，且顯用矣。竟以嘉靖丙戌十二月十三日寢疾，終於家，年五十有二-{云}-。嗚呼，天之生夫人也，既畀之才矣，而不副之以須臾之壽，使少待以酬斯人之望，竟何意哉，竟何意哉。予往歲奉使桂林，與君會南嶽下，今少宰甬川張先生，時督學湖南，適偕會與憩，浹旬窮岳之勝，而別餘三人者，同為庶吉相好也。及予桂林還，則又問道於攸，攀磴緣崖歷險遠，以造君之廬，款語再宿乃別，然孰意自此而訣也。悲夫，君甞生二男子，皆殤卒，以無嗣，今治君之葬，而來請銘者壻陳惟健也。曾祖諱耀，祖諱顒，考諱萬福，贈如君之官，母劉氏，配蕭氏封皆孺人。君卒之明年十二月二十八日，葬在母墳高山之陽，蕭孺人祔。銘曰：蹇於仕不憗施以年，而且無子，嗚呼，欽之行過乎，古人而文高乎，當世其傳，在此抑又奚悲邪。

 著作 
有《浯池文集》30卷。

 家族 
曾祖父易耀；祖父易顒；父易萬福，遇例冠帶。母劉氏。具慶下。兄舒翰。

参考文献

S
Category:攸縣人
Category:弘治十一年戊午科湖廣鄉試舉人
Category:站籍進士
Category:明朝翰林院檢討
Category:明朝戶部主事